**SVETA DRUŽINA, praznik, ZAČETEK SVETEGA LETA 2025,**

**29. DECEMBER 2024**

**Godovi:**

|  |  |  |
| --- | --- | --- |
| PONEDELJEK  TOREK  **SREDA**  ČETRTEK  PETEK prvi  SOBOTA prva  **NEDELJA** | 30.12.  31.12.  **1.1.**  2.1.  3.1.  4.1.  **5.1**. | sv. FELIKS I., papež  sv. SILVESTER, papež, **DRUGI SVETI VEČER**  **MARIJA, SVETA BOŽJA MATI, slovesni praznik**  **NOVO LETO, DAN MIRU**  sv. BAZILIJ in GREGOR NACIANŠKI, škofa, cerkvena učitelja  sv. GENOVEFA, devica  PRESVETO JEZUSOVO IME, praznik  **sv. JANEZ NEPOMUK NEUMANN, škof,**  **TRETJI SVETI VEČER** |

**Danes teden: DRUGA NEDELJA PO BOŽIČU**

V sredo praznujemo slovesni praznik Marije, Svete Božje Matere, Novo leto 2025 in Dan miru. Evangeljski utrinek na praznik: Na drugi sveti večer molim Materino tretjo skrivnost: »Ki si ga Devica rodila.« Česa se, ko obujaš spomine na božično noč, rada spominjaš ti, Marija? Predstavljam si, da te je porod izčrpal in te tudi preplavil z velikim olajšanjem. Trenutek miru uživaš varna ob Jožefu, srečna ob Sinu ter s prvo in drugo rožnovensko skrivnostjo v srcu. Te tvoje navade bi se rada navzela: tega, kako si vse ohranila in premišljevala v svojem srcu. Na tvoja vrata trkajo pastirji: slišali so in verovali; zdaj vidijo in se čudijo; in ti povedo, kar so slišali. Ti pa s svojo notranjo držo omogočaš, da te okoliščine, v katere tvojo družino postavlja Oče, vzgajajo in te odpirajo za nove skrivnosti.

**V torek 31. decembra je drugi sveti večer, v nedeljo 5. januarja pa tretji sveti večer. Po stari krščanski navadi pokropite in pokadite svoje domove in molite rožne vence.**

**Pri trikraljevski akciji, ki je v naši župniji potekala v četrtek, 26. decembra, so koledniki ob blagoslovu naših domov zbrali 1.450 € za slovenske misijonarje. V imenu Misijonskega središča Slovenije se iskreno zahvaljujemo za vaše darove. Hvala otrokom, ki so kot koledniki ponesli blagoslov po naši župniji, hvala šoferjema Marjanu in Jožetu za prevoz kolednikov in posebna zahvala Emi, Viti, Urbanu in Luciji ter njihovim staršem za organizacijo in izvedbo akcije. Vsem Bog polonaj.**

**Umrla je Majda Petrovčič iz Hleviš. Pogreb bo v ponedeljek, 30. decembra ob 13. uri. Od nje se lahko poslovite v ponedeljek od 10. ure dalje v farni cerkvi.**

**Povabljeni ste k darovanju mašnih namenov za naslednje mesece.**

***Svete maše:***

**NEDELJA, 29. 12. ob 9 h za blagoslov in varstvo v družini**

**NOVO LETO, 1. 1. ob 10 h za blagoslov v letu 2025**

**SOBOTA, 4. 1. ob 9 h za vse + duhovnike**

**NEDELJA 5. 1. ob 9 h + Majda Petrovčič, Hleviše, 8. dan**